**Ministru kabineta noteikumu projekta „Grozījumi Ministru kabineta 2010. gada 29. jūnija noteikumos Nr. 602 „Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Amerikas Savienotās Valstis (turpmāk – ASV) ir Latvijas stratēģiskais partneris. Aizsardzības ministrijas un Nacionālo bruņoto spēku sadarbība ar ASV ir nemainīgi dinamiska, kā arī turpina strauji attīstīties. Tiek paplašināti esošie un apzināti jauni sadarbības virzieni – arī turpmāk tiek plānotas kopīgas mācības un ASV militārā ekipējuma iegādes. Atbalstot Latvijas bruņotos spēkus, ASV katru gadu Latvijā realizē un finansē dažādus projektus. Lai veicinātu turpmāko sadarbību tiek nosūtīts Latvijas pārstāvis uz ASV spēku virspavēlniecību Eiropā, bet ņemot vērā sadarbības apjomus, Latvijai nepieciešams papildu pārstāvis sadarbībai ar ASV.Plānots, ka, Latvijai gatavojoties kandidatūrai 2025. gada vēlēšanās uz Apvienoto nāciju organizācijas (turpmāk – ANO) Drošības padomes nepastāvīgā locekļa vietu 2026.-2027.gadā, palielināsies aizsardzības atašeja pienākumu loks, iekļaujot amata pienākumos ANO Drošības padomes jautājumus un aktivitātes, kā arī atašejam regulāri būs jāapmeklē dažādi pasākumi ANO, Ņujorkā.Lai nodrošinātu pilnvērtīgu Latvijas interešu pārstāvību ASV, veicinot abu valstu divpusējo sadarbību, jāpapildina Latvijas aizsardzības atašeja ASV birojs, izveidojot aizsardzības atašeja amatu ģenerālmajora pakāpes līmenī.Lai realizētu minēto ieceri, tiek veikti grozījumi Ministru kabineta 2010. gada 17. augusta noteikumos Nr. 775 "[Noteikumi par karavīru un zemessargu augstāko virsnieku dienesta pakāpēm atbilstošajiem amatiem](https://likumi.lv/ta/id/215318-noteikumi-par-karaviru-un-zemessargu-augstako-virsnieku-dienesta-pakapem-atbilstosajiem-amatiem)" papildinot tos ar jaunu ģenerālmajora (Jūras spēkos – kontradmirāļa) dienesta pakāpei atbilstošu amatu – 1.ranga aizsardzības atašejs ASV un aizsardzības padomnieks ANO.Ar grozījumiem Ministru kabineta 2010. gada 29. jūnija noteikumos Nr. 602 „Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību”, tiek papildināts 1.pielikuma tabulas 1.2. apakšpunkts, 3.pielikuma tabulas 1.apakšpunkts un 4.pielikuma tabulas 1.1. apakšpunkts ar amatu ”1.ranga aizsardzības atašejs ASV un aizsardzības padomnieks ANO”. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija un Nacionālie bruņotie spēki. |
| 4. | Cita informācija | Noteikumu grozījumu izpilde tiks nodrošināta Aizsardzības ministrijai piešķirtā valsts budžeta programmas 22.00.00. “Nacionālie bruņotie spēki” ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstākie virsnieki ar ģenerālmajora (Jūras spēkos - kontradmirāļa) dienesta pakāpi. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina administratīvo slogu un tam nav ietekmes uz tautsaimniecību. |
| 3. | Administratīvo izmaksu monetārs novērtējums | Administratīvo izmaksu apjoms paliek nemainīgs. |
| 4. | Atbilstības izmaksu monetārs novērtējums | Papildus atbilstības izmaksas nerodas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti  | Lai ieviestu jaunu amatu vienlaikus tiek virzīts grozījums Ministru kabineta 2010. gada 17. augusta noteikumos Nr. 775 "Noteikumi par karavīru un zemessargu augstāko virsnieku dienesta pakāpēm atbilstošajiem amatiem. |
| Atbildīgā institūcija | Aizsardzības ministrija un Nacionālie bruņotie spēki. |
| Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nacionālie bruņotie spēki un Aizsardzības ministrija veiks šīs funkcijas esošo pārvaldes uzdevumu ietvaros. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

Šneidere 67335216

zane.sneidere@mod.gov.lv